**Fodboldprojektet fra Bænken til Banen**

Baserer sig på et samarbejde mellem FC Fredericia, EUC Lillebælt, IBC og folkeskolerne i Fredericia og er finansieret af Region Syddanmark, Undervisningsministeriet og Trygfonden.

Formålet med projektet er at finde nye veje for at få afgangselever med risiko for at blive frafaldstruet til gennemføre en ungdomsuddannelse. At bringe fællesskabet og sammenholdet fra fodboldklubben over på ungdomsuddannelserne, så det bliver limen, der får eleverne til at hænge fast i uddannelsessystemet.

I projektets første leveår har 16 drenge været tilmeldt projektet, og 10 af dem er fortsat over i en ungdomsuddannelse, hvor de stadig befinder sig efter de første 5 måneder. Det må siges at være en stor succes, drengenes baggrund taget i betragtning.

I indeværende skoleår er der på nuværende tidspunkt tilmeldt 10 drenge med mulighed for fler , da der er løbende optag.

En af de deltagende folkeskoler har efterlyst lignende tiltag inden for andre sportsgrene, da de kan se, at det virker, og projektet lader sig da også direkte kopiere, hvilket er en af de åbenlyse fordele ved det.

Da projektet med ovenstående tal har bevist sin berettigelse, også set fra et kommunalt perspektiv, foreslår styregruppen her, at projektet fortsættes i kommunalt regi fra august 2015.

Her er en oversigt over de nødvendige opgaver og udgifter for at kunne videreføre projektet:

**Drift:**

Der skal tilknyttes en deltidsansat (300 – 350 timer på årsbasis) pædagogisk leder med følgende opgaver:

* Kontakt til UU Lillebælt
* Kontakt til skoler med 8. klasser, 9. klasser, 10 klasser (lever deltagerne op til forventningerne )
* Kontakt til IBC, EUC og Produktionsskolen (lever deltagerne op til forventninger )
* Kontakt til F.C .Fredericia
* Kontakt til forældre
* Kontakt til interessenter
* Udvikling af projektet
* Mødes med de unge mandag og onsdag morgen, når de træner (opbygge relationer til deltagere og trænere )
* ”Protokolføring” i forhold til fremmøde

**Samarbejdsaftale med FC Fredericia**

Fredericia kommune udarbejder aftale med F.C. Fredericia om den økonomiske ramme for træning (2 x morgentræning om ugen), træningssteder, materialer + aktiviteter (rolle v/F.C.s hjemmekampe + sociale aktiviteter.

**Træningssted**

Minibanerne/ træningsbane ved Monjasa Park eller kunstgræsbane ved Fr. FF, hvis der er behov

Træning i Fredericia Idrætscenter hvis det bliver hård vinter med evt- sne

**Materialer**

F.C.Fredericia leverer trænere, hjælpetrænere i forhold til antal tilknyttede deltagere

F.C.Fredericia leverer bolde + træningsrekvisitter

F.C.Fredericia leverer træningstøj ( F.C.s ejendom ) + støvler til deltagerne ( deltagerne beholder disse )

F.C.Fredericia vasker tøjet fra gang til gang

Samlede udgifter til videreførelsen af ”Fra Banen til Bænken”

Udgifter til pædagogisk koordinator 325 t x 275,-: kr. 89.375,-

Samarbejdsaftale med F.C. Fredericia kr. 225.000,- \*\*

\*\* FC Fredericia tilbyde at lave en model fra kr. 225.000.- og op, afhængig af tilkøbsydelser. De kr. 225.000.- vil indeholde 2 gange træning med 1 træner og 1 til 2 spillere i 40 uger + deltagelse i 4 møder pr. år med samarbejdspartnere.  Brug af FCFs tøj. Vask af FCF. Leje af omklædningsrum.

* Tillæg Støvler
* Tillæg for tøj
* Tillæg såfremt eleverne skal deltage i 17 hjemmekampe med tilsyn/ansvarlig .
* Tillæg for arrangementer ud af huset.
* Tillæg for fysioterapi.

Fredericia, 11.12.14

Helle Peterson